**Marie Ljalková-Lastovecká** (født 3. desember 1920 i Horodenka i Polen, død 7. november 2011 i Brno i Tsjekkia) var en volhyniatsjekkisk skarpskytter som var med i den sovjetiske hæren under den andre verdenskrig. Hun mistet begge sine foreldre i en alder av tolv år, etterpå bodde hun sammen med sin tante i Stanisławow (i dag Ivano-Frankivs'k i Ukraina). Hun møtte sin første ektemann, Michal Ljalko, mens hun bodde der.

Etter det nasjonalsosialistiske Tysklands angrep på Sovjetunionen den 22. juni 1941, sluttet Ljalková seg som frivillig til den første tsjekkoslovakiske uavhengige bataljonen som i mars 1942, da var hun 21 år gammel, og hun ble uteksaminert derfra etter et kurs på 3 måneder ved en skole i Buzuluk som utdannet skarpskyttere.

Hennes aller første kampopplevelse kom under den tre dager lange slaget ved Sokolovo (mellom 8. og 11. mars 1943) da hun ble kreditert for å ha drept minst syv tyske soldater. Hun ble senere en skarpskytter-instruktør ved forskjellige tsjekkoslovakiske og sovjetiske infanteri-bataljoner, og hun tjenestegjorde på et tidspunkt som ambulansesjåfør. Hun ble kreditert med minst 30 bekreftet drap av tyske soldater og offiserer under hele den andre verdenskrigen, og hun fikk derfor anerkjennelse med den sovjetiske medaljen den Røde stjernes orden og i tillegg ble hun tildelt det tsjekkoslovakiske Krigskorset.

Etter at krigen var over studerte hun medisin, og hun jobbet som militær lege i Olomouc og i det sentral-militære sykehuset i Praha. Etter at hun ble forflyttet til Brno sykehuset, møtte hun sin andre ektemann, Václav Lastovecký. Hun nådde til slutt graden oberst, som det ikke fantes særlig mange av i Tsjekkoslovakia på denne tiden. Men på grunn av diverse helseproblemer måtte hun forlate det militære liv, og hun fikk seg arbeid som turist-guide for russisk-talende turister. Den 28. oktober 2010 ble hun tildelt Den hvite løves orden, andre klasse.

Referanser
----------

1. 1 2   Tsjekkias nasjonale autoritetsdatabase, NKC-identifikator mzk20211123024, besøkt 16. august 2021[Hentet fra Wikidata]
2. 1 2   Encyclopedia of Brno History, oppført som Marie Ljalková-Lastovecká, Encyclopedia of Brno History person ID 13485[Hentet fra Wikidata]
3. ↑   www.mocr.army.cz[Hentet fra Wikidata]
4. ↑   www.hrad.cz[Hentet fra Wikidata]
5. ↑   (på cs) *Databáze příslušníků čs. vojenských jednotek v zahraničí za 2. sv. války*, P11465 44962, Wikidata Q115866889,
6. ↑  «WWII hero Marie Ljalková-Lastovecká dies at 90». Radio Prague International. 10. november 2011. Besøkt 4. april 2021. «Last year she received the highest distinction of the Czech Republic, the Order of the White Lion, from President Václav Klaus.»

| * v
* d
* r
Skarpskyttere fra andre verdenskrig |
| --- |
| Canadas flagg Canada | Joseph Gregory **·** Harold Marshall |
| Finlands flagg Finland | Simo Häyhä **·** Sulo Kolkka |
| Tysklands flagg Tyskland | Sepp Allerberger **·** Matthäus Hetzenauer  **·** Friedrich Pein **·** Bruno Sutkus **·** Helmut Wirnsberger |
| Sovjetunionens flagg Sovjetunionen | Tanja Baramzina **·** Nina Lobkovskaja **·** Fjodor Okhlopkov **·** Ljudmila Pavlitsjenko **·** Rosa Sjanina **·** Ivan Sidorenko **·** Mikhail Surkov **·** Vasilij Zajtsev |
| Tsjekkias flagg Tsjekkoslovakia | Marie Ljalková |

|  |  |
| --- | --- |
| Oppslagsverk/autoritetsdata | VIAF **·** NKC
 |

Portal: Andre verdenskrig